Mamlakatda 1 noyabrdan karantin choralari yumshatilgandi. Xususan, umumiy ovaqtlanish va madaniyat muassasalari faoliyatiga qo‘yilgan cheklovlar to‘liq olib tashlandi. Foto: AFP/Getty Images Janubiy Koreyada koronavirus yuqtirish bilan bog‘liq holatlar soni keskin o‘sdi, deb xabar berdi mamlakat kasalliklarni nazorat va profilaktika qilish milliy boshqarmasi. Ma’lumot berilishicha, o‘tgan sutkada 2 482ta yangi holat qayd etilgan. Ketma-ket ikki kundan buyon qariyb 2,5 mingga yaqin yangi holatlar aniqlanmoqda. Sog‘liqni saqlash organlari kasallikka chalinishlar soni yanada o‘sishi mumkinligini istisno qilmayapti. Mamlakatda 1 noyabrdan karantin choralari yumshatilgandi. Xususan, umumiy ovaqtlanish va madaniyat muassasalari faoliyatiga qo‘yilgan cheklovlar to‘liq olib tashlandi. Pandemiya boshlanganidan buyon Janubiy Koreyada 373,1 mingdan ortiq insonda infeksiya aniqlangan, 2 916 kishi kasallikdan vafot etgan. Mamlakat aholisining 75,2 foizi koronavirusga qarshi to‘liq emlangan.